Kaltanis
55°14′40″ š. pl. 25°58′33″ r. ilg.﻿ / ﻿55.24444°š. pl. 25.97583°r. ilg.﻿ / 55.24444; 25.97583 Kaltanis – ežeras Lietuvoje, Švenčionių rajone, Kaltanėnų miestelio pietvakariniame pakraštyje. Ežeras ovalo formos, ilgis iš šiaurės į pietus – 0,21 km, plotis – iki 0,16 km. Altitudė 138,3 m. Vakarinis krantas aukštokas, kiti – žemesni. Iš vakarų ir pietų ežerą supa Kuklių miškas. Rytinėje pakrantėje nutiestas geležinkelis Švenčionėliai-Utena, plyti dirbami laukai. Ežeras nenutekantis, priklauso Žeimenos upės baseinui.